google/wiki40b huggingface dataset:
Tveit

Personer

Flypioneren Bernt Balchen ble født i Tveit. Den tidligere amerikanske visepresidenten Hubert H. Humphrey hadde sine aner i Tveit og det står en minneplate om Humpreys besøk ved Tveit kirke.
Dazhu

Dazhu (kinesisk: 大竹县; pinyin: Dàzhú Xiàn) er et fylke i provinsen Sichuan i Folkerepublikken Kina. Det ligger i byprefekturet Dazhou.
Befolkningen var på 1 029 068 innbyggere i 1999.

Samferdsel

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Spilotragoides

Levevis

Som de fleste andre trebukker borer larvene i ved.

Utbredelse

Arten er bare kjent fra Angola.
Norsktoppen

Norsktoppen er et norsk musikkprogram som gikk på NRK Radio fra 1973 til 2008. Pådriverne for å etablere et slikt program var Arne Bendiksen og en samlet platebransje. Målet var å få det samme som svenskene hadde hatt siden 1962; en ukentlig rangering av nasjonale poplåter basert på en fagjury og lytternes forslag, basert på en avspilling av kandidatene i forkant («Kanskje på Norsktoppen»).
Første sending gikk den 20. januar 1973. Siste sending gikk 20. desember 2008.
Utelukkende norske tekster var tillatt, i den første perioden som var ledet av Jon Anders Helseth (og Svein Byhring); Erik Heyerdahl vikarierte.  Under Totto Osvolds ledelse ble det i 1986 tillatt også med utenlandske tekster, og nye programledere var Rita Westvik og Jarl Goli, etterfulgt av Eva Glorvigen, Tine Holm, Rune Gokstad, Rune Alstedt, Hege Hagaløkken, Jon Henriksen (Q-Jon) (som også har vært representert med egenkomponert sang på listen i en hel uke), og Terje Myklebost før produsenten Kristian Lindeman overtok i 1991, og hadde ansvaret til 2004.  Fra 2005 overtok tidligere innhopper Vidar Lønn-Arnesen.  Innhoppere har vært Merete Glorvigen, Steinar Fjeld, Erik Rasmussen og Hanne Hoftun.
På landskappleiken på Lillehammer i 1968 framførte spelmannen Odd Bakkerud en versjon av Fanitullen som skulle sette store spor etter seg. En dame fra Hallingdal utbrøt under framføringen: «Høyr, høyr, han spela på to felu!» Øystein Sunde, som var til stede i salen, lot seg inspirere og spilte denne inn på plate med Christiania Fusel & Blaagress i 1972. Denne innspillingen var kjenningsmelodien til Norsktoppen i en årrekke, så en tid kjente hele Norges befolkning slåttens hovedmotiv. Bakkerud selv sa det slik: «Du veit de' va' moro gut, å gå ned ette' Karl Johan, og alle plystra på denne låtten!»
Balladen om Morgan Kane med Benny Borg var første ukevinner. Tidenes norsktoppmelodi ble ved 30-årsjubileet i 2003 kåret til å være «Rock Machine» med New Jordal Swingers.  30 år med norsktoppen ble utgitt samtidig (Tylden Records).
NRK besluttet i februar 2008 å legge ned Norsktoppen fra nyttår 2008/09, noe som resulterte i sterke reaksjoner fra mange. Det ble også tatt opp i Stortinget.
Credoveita

Credoveita er en smal veit sentralt i Trondheim sentrum. Veita går fra Ørjaveita og i retning nord mot Fjordgata, og har en lengde på 48 meter.
Lik mange andre veiter, har Credoveita navn etter en gårdeier i veita. I dette tilfellet gjelder det den danskfødte slakteren Ole Pedersen Kredoe, som på slutten av 1600-tallet kom fra Jylland og slo seg ned i den øverste gården på vestsida av veita. Ole Pedersen Kredoe åpnet en slakterforretning i veita, som hans sønn Ole Olsen Kredoe tok over etter hans død i 1730. På dette viset satte Kredoe-familien sitt preg på denne veita. Navnet Credoveita er kjent fra omkring 1750, og er nevnt i Adresseavisen i 1768.
Det finnes også teori om at navnet på veita skal ha en sammenheng med det latinske credo, det vil si trosbekjennelse, og et kors i strandkanten som er omtalt i Sverressagaen.
Arne Nøst

Bakgrunn og arbeid

Arne Nøst er oppvokst i Molde. Han har utdannelse fra Kunstakademiet i Trondheim 1982–1985 og Statens kunstakademi i Oslo 1985–1989.
Debututstillinga fant sted i Bergens Kunstforening i 1986, og siden har Arne Nøst hatt separatutstillinger over store deler av Norge, blant annet i Molde i 1987, Galleri Aktuell Kunst i Oslo 1990, Galleri F-15 på Jeløya i 1995 og i Tegneforbundet i Oslo i 1996. Han er innkjøpt av Nordnorsk Kunstmuseum, Den Norske Opera, Nationaltheatret og Nasjonalgalleriet.
I tillegg til utsmykningsoppgaver og oppdrag innen scenografi, har Nøst også laget plakater, platecover for norske artister og illustrasjoner til en rekke bøker, blant annet av Halldis Moren Vesaas, Rønnaug Kleiva, Pär Lagerkvist og Goethe.
Nøst har vært fast avistegner for Dagbladets kultursider siden 1988. 
Nøst var styreleder i Norske Billedkunstnere fram til 2007.
1. januar 2009 tiltrådte Arne Nøst som teatersjef ved Rogaland Teater i Stavanger. Han erstattet Hanne Tømta som gikk til Nationaltheatret. I 2012 debuterte han som regissør. Han fikk Stavanger Aftenblads kulturpris i 2018.
Centridini

Utseende

Store bier, opptil 30 mm lange. De kan minne om slanke og korthårete humler.

Levevis

Centridini er solitære bier som bygger reir enkeltvis. Et særtrekk ved denne gruppen er at de i tillegg til nektar og pollen samler inn ulike oljer fra blomster, særlig fra planter i familien Malpighiaceae. Til dette har hunnene spesielle oppsamlingsorganer som består av kammer av flate børster på fotleddene på for- og mellombeina, eller fløyelsaktige puter.
Arten Centris pallida, som lever i nordamerikanske ørkener, er godt studert med tanke på parringssystemet. Hannene av denne arten kjemper om ørkenområder som hunnene kan besøke, og de største hannene har en klar fordel.
De fleste Centridini lever i tørre områder, gjerne i ørken.
De er i stand til å være aktive ved meget høye lufttemperaturer da de aller fleste andre insekter må søke ly.

Utbredelse

Gruppen finnes bare i Amerika, og er utbredt fra Kansas i nord til Argentina i sør.
Backtaxi

Backtaxi (også kjent som backtrack) er en prosedyre som brukes på flyplasser. Ved backtaxi vil det si at man bruker rullebanen som en taksebane. Prosedyren er ofte brukt ved mindre flyplasser og private flystriper som kanskje ikke har egen asfalterte taksebaner parallelt med rullebanen. Det er kjent for å være en ineffektiv metode, mens backtaxi blir utført er naturligvis rullebanen stengt. 
Et beryktet eksempel der backtracking ble benyttet var under Tenerife-ulykken i 1977. Et Boeing 747 fly foretok en backtaxi, mens en annen Boeing 747-maskin hadde problemer med å svinge av rullebanen. Det ene flyet var på veg til å ta av, tett tåke gjorde så pilotene ikke oppdaget hverandre, resultatet ble 583 omkomne.
Herisau

Geografi

Herisau grenser i sør til kommunene Schwellbrunn, Waldstatt og Hundwil og i øst til kommunen Stein. I nord grenser Herisau til nabokantonen St. Gallen. 56,8% av arealet er utnyttet til landbruk, 27,1 er dekket av skog.

Demografi og språk

Folketallet har gått tilbake med 5,2% i perioden fra 2000 til 2012. 17,9% av innbyggerne har utenlandsk statsborgerskap. 87% av folket snakket tysk, mens 3,8% har serbokroatisk og 3,4% italiensk som morsmål.
Accademia degli Invaghiti

Accademia degli Invaghiti (omtrent «akademiet av forelskede/fascinerte/interesserte») var et mantovansk vitenskapselskap som ble grunnlagt i 1562 og oppløst i 1752. Selskapet huskes i dag hovedsakelig fordi det tok initiativet til og finansierte det som regnes som musikkhistoriens første egentlige operaverk, Claudio Monteverdis  L'Orfeo, favola in musica, uroppført 24. februar 1607.
I 1996 ble det dannet et vokal- og instrumentalensemble under samme navn.

Det første akademiet (1562–1752)

Accademia degli Invaghiti ble grunnlagt i november 1562 av den mantovanske greven Cesare I Gonzaga. Foreningen var den første i sitt slag i byen og formålet var å fremme musikk som et middel til glede og stimulering av kunnskap. 
Invaghitienes medlemmer var praktisk talt utelukkende adelige, så Mantovas borgerskikt grunnla tidlig på 1600-tallet Accademia degli Invitti («De uovervinneliges akademi»), i 1648 omdøpt til Accademia dei Timidi («De engsteliges akademi»). Timidiene tok i 1738 opp en del av Invaghiti-medlemmene, resten gikk i 1752  inn i Colonia Arcadica Virgiliana som ble grunnlagt samme år.
I 1767 ble det planlagt å danne et nytt akademi av medlemmer fra både Accademia dei Timidi og Colonia Arcadica Virgiliana, men keiserinne Maria Teresia av Østerrike oppfordret samme år medlemmene til å gå inn i det nyopprettede Accademia Nazionale Virgiliana. Dette akademiet eksisterer fortsatt.

Det nye akademiet (fra 1996)

I 1996 grunnla Francesco Moi det nye Accademia degli Invaghiti som et vokal- og instrumentalensemble. Ensemblets varierer etter hva det oppsatte repertoaret krever.
Riksvei 71

Riksvei 71 gikk mellom Betna i Halsa og Fannrem i Orkdal. Veien ble omskiltet til europavei 39 år 2000 da europaveien mellom Trondheim og Kristiansand ble opprettet.
Death Wish 4: The Crackdown

Mottagelse

I det engelske filmbladet Film Review skrev kritikeren James Cameron veldig fordelaktig om regissøren director J. Lee Thompsons visjon, ved å si «it's flashy without being distracting and more or less gets on with the job of storytelling.» Han kritiserte også manuset, og mente det burde vært gjort mer intelligent, men foretrakk Thompsons regisering enn den opprinnelige regissøren Michael Winner.

Box office

Filmen debuterte som nummer 6.
Hoff prestegård

Hoff prestegård er en gård i Østre Toten, nordøst for Hoff kirke. Gården kalles Prestgarden (uttales `præsskaɳ), og ble oppført som Østre Toten prestegård.
Kirken og prestegården her røtter tilbake til middelalderen. Dagens prestegårdsbygning ble laftet i to etasjer i 1730. Den hadde da seks rom i hver etasje, men ble senere utvidet, slik at den rundt 1780 var på 600 kvadratmeter. Bygningen ble oppgradert og romfordelingen endret i 1971. Anlegget omfatter også forpakterbolig fra 1830 og stabbur fra 1844. Hele gårdsanlegget ble fredet i 1991.
Franz Gürtner

Bakgrunn

Franz Gürtner var sønn av Franz Gürtner (som var lokomotivingeniør) og hans hustru Marie Gürtner, født Weinzierl. Han studerte ved gymnasiet i Regensburg og deretter jus i München. Etter åtte semestre og eksamen i 1904 ble hans forberedelse for statsfunksjonærtjenesten avbrutt av militærtjeneste i Königlich Bayerisches 11. Infanterie-Regiment «von der Tann». Han kunne så ta sin annen statseksamen i 1908.

Jurist

Gürtner var ombudsmann i et bryggerikonsern frem tll 1909. Han ble etterpå ble ansatt ved det bayerske justisministeriet.
Han fikk det tyske jernkorset, etterhvert i begge klasser (I, II) for krigsinnsatsen sin som offiser på vestfronten under første verdenskrig. Han var også med i tyrkernes Palestina-korps under siste halvdel av krigen.
I 1920 giftet han seg med Luise Stoffel, datter av en Oberstleutnant, og de fikk tre sønner. Selv om han var katolikk, ble sønnene oppdratt til protestanter, som var morens tro.

Minister

I 1922 ble han Bayerns justisminister. Som tysknasjonalist sympatiserte Gürtner med nasjonalt sinnede ekstremister og virket for en mild dom for Adolf Hitler ved dennes rettegang i 1924.
Han ble utnevnt til Reichsjustizminister, altså for hele Tyskland, av rikskansler Franz von Papen i 1932, ble sittende i embetet under etterfølgeren Kurt von Schleicher og fortsatte under Hitler fram til sin død i 1941. 
Gürtner protesterte iherdig mot forholdene i konsentrsjonsleirene. men bidro ved å inngå i Hitlers regjering til åt gi regimet et legitimt uttrykk, blant annet etter utrenskningene sommeren 1934, som han selv overlevde. Han betegnet mordene som «statsnødvern» (Staatsnotwehr). 
Gürtner var opprinnelig en ikke-nazistisk konservativ politiker, men ble senere, i 1937, medlem av det tyske nazistpartiet NSDAP. 
I 1933 kom Gürtner i konflikt med en av sine underordnede, Roland Freisler, vedrørende den såkalte Rassenschande («raseskam»), knyttet til seksuelle relasjoner mellom «ariere» og «ikke-ariere», som Freisler ville ha kriminalisert umiddelbart. Gürtner påpekte under et møte mange av de praktiske vanskeligheter med Freislers forslag. Men etter to år ble ikke desto mindre slike forholds krimialisert i og med Nürnberglovene.
Franz Gürtner var ansvarlig for samordningen av rettsvitenskap i det nazistiske Tyskland. 
Gürtner mislikte Gestapos og SAs brutale behandling av krigsfanger og innsatte i konsentrasjonleirene, men protesterte forgjeves til Hitler. Han ble værende i stillingen i håp om å endre maktapparatet fra innsiden, men han ble i stedet en av dem som sørget for den offisielle godkjenning av og det rettslige grunnlag for en rekke kriminelle handlinger under Hitlers administrasjon. Han undertegnet blant annet de antisemittiske Nürnberglovene i 1935 som la grunnlaget for «den endelige løsning på det jødiske problem».
Otiothraea

Utseende

Middelsstore, nokså brede, sylindriske, blanke, mørke bladbiller med gule flekker. Det er noe forskjell mellom kjønnene, hannen har større hode,  lengre bein, kortere dekkvinger og et mer avlangt pronotum enn hunnen. Hodet er stort og bredt, antennene forholdsvis korte, sagtakkede. Pronotum er rundet, mye bredere enn langt. Dekkvingene er jevnbrede, så brede som pronotum. Beina er middels lange og kraftige, hos hannene er forbeina noe forlengede.

Levevis

Maurbladbiller skiller seg fra de fleste bladbiller ved at larvene ikke er planteetere, men derimot lever i maurtuer, der de spiser matrester men trolig også kan forgripe seg på maurlarvene. De voksne billene er bladetere som bladbiller flest, og spiser gjerne på planter.

Utbredelse

Slekten er bare kjent fra Spania og Algerie.
Jawa Salem

Tidlig liv

Jewad Selim født i Tyrkias hovedstad Ankara av foreldre fra Irak. Familien hans var velkjent som malere, bortsett fra faren hans Jawad og søskene hans Swad, Nazar og Nazeha. Da han var barn, begynte han å lage statuer av jord som egentlig var lek for barn. Han fullførte barneskolen og videregående skolen i Bagdad. Da han var 11 år gammel, fikk han sølvprisen for billedhuggere, og den gang var konkurranse som ble arrangert i Bagdad i 1931. Derfor ble Jawad Salem sendt fra Irak til Frankrike, og fikk stipend av Iraks utdanningsdepartment. Der studerte han billdhugger faget i Paris mellom 1938-1939. Men han varierte studiene sine mellom Paris, Roma og London.
Han var flytende i engelsk, italiensk, fransk og tyrkisk språk i tillegg til arabisk, og han elsket musikk og poesi irakiske og sted.

Karriere

Han grunnla Group of Modern Art sammen med kunstnerne Shakir Hassan Al Said og Mohammed Ghani Hikmat, i tillegg til Baghdad School of Modern Art. Han er også en av grunnleggerne av Association of Fine Arts. 
Sammen arkitekten Rifat Jadraji og skulptør Mohammed Ghani Hikmat, bygde han Frihetsmonumentet, som står på Tahrirplassen i Bagdad. Monumentet regnes som en av de viktigste kunstneriske monumenter i Midtøsten. Den enorme oppgaven og motgangen under oppføringen av monumentet, gjorde at Jawa Salem ble utsatt for et dødelig hjerteinfarkt 23. januar 1961.
Parker (Texas)

Parker er en by i Collin County i Texas i USA. Befolkningen var på 3.811 ved folketellingen i 2010.
Åkersjön

Åkersjön er en bebyggelse som ligger ved innsjøen av samme navn nær Föllinge i Krokom kommune i Jämtland, Sverige.
Turisme er viktigste næringsvei i bygda som består av et mindre antall helårsboliger og en rekke fritidsboliger. Et fjellhotell står for en betydelig del av servicenæringen på stedet. I tillegg til hotellet, er det fjellservicebutikk, gjestgiveri, alpinanlegg og fasiliteter for camping. Turismen rundt Åkersjön er godt tilrettelagt for scooterturister. Alpinanlegget består av to bakker som deler en 1500 meter lang skiheis med en total fallhøyde på om lag 250 meter.
I innsjøen Åkersjön fanges først og fremst ørret. Øvrige bygder rundt selve innsjøen er Högrun, Dal og Vallrun. Åkersjön dreneres av Åkerån, som er en av Långans sideelver. Elvene møtes like før Landögssjön.
Xystoena

Utseende

En middelsstor, avlang trebukk. Antenneneer noe kortere enn kroppen, pronotum avrundet sekskantet, dekkvingene lange og jevnbrede, beina nokså korte.

Utbredelse

Gruppen er utbredt i Australia (Queensland).
Riksarkivet (Finland)

Riksarkivet (finsk: Kansallisarkisto, svensk: Riksarkivet) er en finsk statlig myndighet under undervisnings- og kulturdepartementet med sete i Helsingfors. Riksarkivet er sentralmyndighet for Finlands arkivvesen, som foruten Riksarkivet omfatter syv landsarkiv. Det er ansvarlig for å arkivere offisielle dokumenter fra stat, len og kommuner. Arkivet ble opprettet i 1816 som en del av Storfyrstedømmet Finlands senat. Den nåværende bygningen er fra 1890.
Pseudocoraebus

Utseende

Middelsstore, avlange, mørke praktbiller, med metallisk glans. Pannen er rundet, antennene tynne og korte. Pronotum er avrundet firkantet, dekkvingene noe avsmalnende bakover.

Utbredelse

Slekten lever på Madagaskar.
Mycotrupes

Utseende

Middelsstore, mattsvarte tordivler. Hannen har et horn på hodet og en grop foran på pronotum, disse mangler hos hunnen. Dekkvingene er forholdsvis små og sammenvokste i midten. Forbeina har kraftige tenner på leggen, den ytterste tannen er kløvet hos hannen.

Levevis

Artene er sterkt habitatspesialiserte og lever på tørre, sandete områder med åpen skog eller krattskog. De kan ete både gjødsel, eikenøtter og råtnende plantedeler som de graver ned. De voksne billene er aktive i vinterhalvåret. De kan ikke fly.

Utbredelse

Slekten har en ganske begrenset utbredelse i det sørøstlige USA (Georgia, Florida og Sør-Carolina).
Robert A. McDermott

Robert McDermott er en amerikansk filosof. Han er professor i filosofi og religionsstudier ved California Institute of Integral Studies i San Francisco. McDermott tok doktorgrad i filosofi ved Boston University i 1969 og har vært rektor for California Institute of Integral Studies. Han har undervist ved Manhattanville College (1964–71) og ved Baruch College, CUNY (1971–90). Fra 1968 til 1971 var han sekretær for American Academy of Religion (1968–71).
Samen med Arthur Zajonc grunnla McDermott The Owen Barfield Graduate School of Sunbridge College. Han har vært styreleder for Rudolf Steiner Institute.
Han har skrevet flere bøker og artikler i bl.a. International Philosophical Quarterly, Cross Currents, Journal of the American Academy of Religion og Philosophy East and West.
McDermott har arbeidet med temaer som utviklingen av bevisstheten, klassisk og moderne spiritualitet, Sri Aurobindo og Rudolf Steiners antroposofi.
Mina-tragedien (2015)

Mina-tragedien fant sted i Mekka i Saudi-Arabia 24. september 2015, minst 2 070 pilegrimer ble drept i trengsel ved den årlige Hajj, den største Haji-tragedien i historien. Det nøyaktige antall døde er fremdeles uklart, nyhetsbyrået Associated Press meldte om 2 389 døde, Reuters anslag var 2 070, mens Agence France-Presse rapporterte et antall døde på i alt 2 236. Basert på totalt antall drepte meldt fra ulike nasjoner er det anslått av minst 2 427 mennesker døde. Offisielt antall døde oppgitt av regjeringen i Saudi-Arabia har vært uendret siden to dager etter hendelsen, med 769 døde og 934 skadede.
Hendelsen fant sted i bydelen Mina i krysset mellom gatene 204 og 223 frem mot broen Jamaraat. Årsaken til tragedien er uklar. Mina-tragedien har fått spenningen mellom Saudi-Arabia og Iran til å øke, forholdet mellom de to var allerede svært anstrengt grunnet uroen i området, som borgerkrigen i Syria og borgerkrigen i Jemen. I en pressekonferanse som ble holdt samme dag som hendelsen forsøkte pressetalsmann Mansour Al-Turki fra det Saudi-Arabiske innenriksministeriet å besvare spørsmål rundt hendelsen. Han sa at det pågikk en etterforskning og at den nøyaktige årsaken til ansamlingen av menneskemassen som ledet til Mina-tragedien fremdeles gjenstod å bestemme.
Lutheran Church of New Zealand

Lutheran Church of New Zealand (Te Hāhi Rūtana o Aotearoa) er en provins innen Lutheran Church of Australia (LCA), og består av kirkesamfunnets menigheter i New Zealand. De lutherske menighetene i New Zealand ble med i LCA da flere lutherske kirker i Australia slo seg sammen til ett kirkesamfunn i 1966.
Tetragnatha dearmata

Utbredelse

Tetragnatha dearmata er utbredt i Europa. Den finnes i Norge.

Utseende

Tetragnatha dearmata er lyst hvitgul, okerfarget, brun eller brunsvart. Kroppen er langstrakt og todelt i en bakkropp (abdomen) og en forkropp (prosoma eller cephalothorax). Beina er også lange. Foran på hodet er det åtte øyne. Kjevene er kraftige og store. Som voksne (imago) er hunnen mm, mens hannen er mm lang (kroppens lengde).
Mange av artene i slekten Tetragnatha er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kayla Harrison

Personlig historie

Kayla Harrison har vært åpen med historien om at hun fra 12 til 16 års alder ble utsatt for seksuelle overgrep fra sin daværende trener. Den tidligere treneren ble dømt til fengsel i 10 år og utestengt fra judo på livstid.
Liogluta

Utseende

Små til middelsstore (3-6 millimeter), mørke kortvinger. I forhold til beslektede grupper er disse arten nokså avlange og slanke. Antennene er tydelig lengre enn hode + pronotum. Beina er slanke og ikke spesielt lange, føttene har fire ledd på frambeina, fem på mellom- og bakbeina. Artene er til dels svært vanskelige å skille på ytre utseende, men det finnes gode artsforskjeller i kjønnsorganene. Halsskjoldet (pronotum) er forholdsvis bredt og har ofte noen grunne groper som kan være til hjelp ved bestemmelse av artene.

Levevis

Som andre kortvinger er de rovdyr som lever av andre små leddyr. I likhet med mange andre Aleocharinae kan de finnes på skogbunnen, men også på fjellet og i andre miljøer.
Studentmållaget i Oslo

Studentmållaget i Oslo (stiftet 31. oktober 1900) er et lokallag av Norsk Målungdom.
Det ble først forsøkt startet i 1897 av Leiv Heggstad og Fredrik Wexelsen, men de fikk det ikke til Ved neste forsøk gikk det bra og Heggstad ble første leder.  Neste leder var Håkon Wergeland som satt i 1901.
Leder 2016–18 var Karl Peder Mork som kom fra ledervervet i Norsk Målungdom. Han ble etterfulgt av Sindre Seim Gulbrandsen.
Rave-On Records

RaveOn Records er en underavdeling av plateselskapet Sony BMG.
Selskapet ble opprettet i 2004 for å konsentrere seg om utvikling og kvalitet på musikk fra nye artister som prioriteres internasjonalt. All musikk blir produsert på de fire innspillingstudioene i Sør-Dakota.
Callosphingia circe

Utseende

En middelsstor (vingespenn 60-70 millimeter), nokså slank svermer.
Forvingen er brungrå med to grå og gulbrune (doble) tverrbånd, bakvingen er brunrød med to litt utydelige, mørkere tverrbånd.

Levevis

Arten lever i halvørken og tørr buskmark.

Utbredelse

Den er utbredt i det østlige Afrika.
Theodosia perakensis

Utseende

En middelsstor (ca. 30 millimeter), litt avlang, grønt eller kobberaktig metallisk farget gullbasse. Dekkvingene har gjerne en gyllen glans. Hannene har horn både på hodet og pronotum, disse går mot hverandre slik at de danner en klype. Beina, særlig hannenes forbein, er lange og slanke.

Levevis

Arten lever i regnskog.

Utbredelse

Arten lever i Vest-Malaysia (Perak).